**„Kultura svima — i Trbovlju!“**

Projekt „Kultura svima — i Trbovlju!“, koji je provela Udruga FILMAKTIV u partnerstvu sa slovenskim Zavodom Aspira, imao je za cilj poticanje i razmjenu inkluzivnih kulturnih praksi kroz prekograničnu suradnju, edukaciju i umrežavanje kulturnih djelatnika iz Hrvatske i Slovenije.

Tijekom provedbe analizirane su potrebe kulturnih djelatnika u regiji Zasavje putem fokus grupa i anketa. Slijedio je trodnevni studijski posjet sudionika iz Slovenije Rijeci, gdje su se upoznali s primjerima dobre prakse i povezali s riječkim knjižnicama, pedagozima i institucijama koje rade s djecom s teškoćama u razvoju.

Održan je i trening temeljen na Smjernicama za inkluzivne kulturne prakse, uz izradu personaliziranih checklista za kulturne djelatnike. Cijeli proces dokumentiran je kroz promotivni video za društvene mreže.

Projekt se nadovezuje na višegodišnji rad Filmaktiva na području inkluzije te je omogućio testiranje razvijenih metoda u novom kontekstu, kao i razvoj novih projektnih ideja i partnerstava. Uspostavljene su veze s organizacijama iz Hrvatske, Slovenije, BiH, Srbije, Belgije i Finske, čime je otvoren prostor za buduće zajedničke inicijative i prijave na europske fondove.

### **Ključni rezultati**

⦁ Izrađen radni dokument analize inkluzivnih kulturnih praksi i potreba na području općine Zasavje ⦁ 75% sudionika studijske posjete povećalo znanja o inkluzivnim kuturnim praksama ⦁ Izrađena personalizirana checklist-a za inkluziviranje ⦁ Objavljen promotivni video za podizanje svijesti o inkluzivnim kulturnim praksama

### **Pogled u budućnost**

Ohrabreni postignutim rezultatima i pozitivnim povratnim informacijama sudionika, partneri nastavljaju graditi mostove inkluzije kroz kulturu. Iskustva stečena tijekom projekta u Trbovlju i Rijeci poslužila su im kao temelj za prijavu novih međunarodnih partnerstava i razvoj programa usmjerenih na stvarne potrebe zajednice. U planu su daljnje razmjene, edukacije, širenje mreže suradnika i osnaživanje organizacija koje žele kulturu učiniti dostupnijom svima. Vjeruju da inkluzivne kulturne prakse nisu iznimka, već budućnost – i posvećeni su tome da ih učine standardom.

**

*Program Impact4Values sufinancira Ured za udruge Vlade Republike Hrvatske*

Stajališta izražena u ovom sažetku isključiva su odgovornost Zaklade Slagalica i ne odražavaju nužno stajalište Ureda za udruge Vlade Republike Hrvatske.